22/12/2022 | Administración LocalMunicipal
Sobrado
Convocatoria e bases xerais e específicas que rexerán os procesos selectivos das prazas incluídas na oferta de emprego público de 2022 de estabilización de emprego temporal no Concello de Sobrado

O Concello de Sobrado, mediante Resolución da Alcaldía, número 538/2022 de data 19 de decembro de 2022, aprobou as bases xerais e específicas da convocatoria para a estabilización de emprego temporal das prazas incluídas na Oferta de Emprego Público extraordinaria de 2022 (publicada no BOP de A Coruña nº 96, de 23 de maio de 2022 e DOG núm.100, de 25 de maio de 2022), que de seguido se publican para o seu coñecemento e aos efectos de presentación de solicitudes para participar no proceso selectivo. O prazo de presentación de solicitudes será de 20 días hábiles a contar dende o día seguinte á publicación do anuncio do extracto da convocatoria no Boletín Oficial do Estado. Estas Bases Xerais teñen por obxecto regular as convocatorias para cubrir as prazas de traballo vacantes no cadro de persoal funcionario e laboral do Concello de Sobrado relativas ao proceso de estabilización de emprego temporal que se convocan polo sistema de concurso ao abeiro do previsto na Lei 20/2021, do 28 de decembro. As especialidades de cada proceso selectivo: natureza e características dos postos e requisitos de titulación serán obxecto de regulación nas bases específicas de cada convocatoria. As prazas vacantes que rexerán estas Bases Xerais son as que se convocan polo sistema de concurso previstas na oferta de emprego público de estabilización de emprego temporal, aprobada polo Decreto da Alcaldía nº 208/2022 do 19 de maio de 2022 e que constan publicadas no BOP de A Coruña nº 96, de data 23 de maio de 2022, que son as seguintes: - PRAZAS DE PERSOAL FUNCIONARIO DE CARREIRA: - PRAZAS DE PERSOAL LABORAL FIXO: Previamente á publicación de cada convocatoria, se informará ao traballador/a afectado que se vai a convocar a súa praza e de que pode participar no referido proceso de selección.1) Con carácter xeral, para seren admitidos na realización destas probas selectivas os aspirantes deberán reunir os seguintes requisitos, sen prexuízo do que establezan as respectivas bases específicas de ingreso: a) Ter a nacionalidade española, sen prexuízo do disposto no artigo 57 do TREBEP, respecto do acceso ó emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuír ou estar en condicións de obter o título académico esixido nas bases específicas para ingresar na praza o día en que remate o prazo de presentación de instancias. d) Posuír a capacidade funcional para o desempeño das tarefas habituais da praza ou posto a que aspira. e) Non estar separado mediante expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Posuír un título acreditativo do nivel de coñecemento da lingua Galega correspondente a cada proceso de selección, que se especificará nas bases específicas. Os que non o acrediten deberán superar unha proba de coñecemento da lingua galega, de conformidade co previsto na base 9ª das presentes bases. g) Cumprir os demais requisitos esixidos para o ingreso nas respectivas bases específicas.2) Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos na data do seu nomeamento como persoal funcionario de carreira ou persoal laboral fixo. O sistema de selección para acceder ás distintas prazas será o de concurso, que consistirá unicamente na valoración dos méritos alegados polos aspirantes.1.- Para tomar parte nas probas selectivas os interesados deberán presentar unha instancia dirixida ao Alcalde do Concello de Sobrado, segundo o modelo que se xunta como Anexo I. O modelo de instancia estará accesibles na web municipal e nas oficinas xerais da Casa do Concello.2.- Os/As interesados en participar no proceso selectivo deberán presentar a correspondente instancia no Rexistro Xeral do Concello de Sobrado ou por calquera dos procedementos que prevé o artigo 16 da Lei 39/2015, do 1 de outubro, do procedemento administrativo común das Administracións Públicas, así como a través da sede electrónica do Concello de Sobrado, no prazo de vinte (20) días hábiles contados a partir do día seguinte ó da publicación do anuncio da convocatoria no Boletín Oficial do Estado. O anuncio será publicado igualmente xunto coas bases na páxina web do Concello de Sobrado e no taboleiro de anuncios municipal. A presentación fora de prazo suporá a non admisión do aspirante ao proceso selectivo.3.- Coa instancia os aspirantes deberán achegar os seguintes documentos: a) DNI, pasaporte ou documento de identidade correspondente ao Estado de procedencia. b) Título esixido nas bases específicas para tomar parte no procedemento. No caso de non posuír o título pero estar en condicións de obtelo deberanse achegar os xustificantes de telo solicitado e do pagamento, no seu caso, das taxas esixibles. c) O título acreditativo do nivel de coñecemento da lingua Galega correspondente a cada proceso de selección, que se especificará nas bases específicas. d) Se procede, relación dos méritos alegados e documentación acreditativa dos mesmos. Só se terán en conta os méritos que se xustifiquen documentalmente dentro do prazo de presentación de instancias. A copia da documentación aportada non será necesario que sexa compulsada, bastando a declaración responsable do interesado/a sobre a autenticidade dos mesmos, así como dos datos que figuran na instancia, sen prexuízo de que o Tribunal ou órgano competente do Concello poidan requirir que os aspirantes acrediten a veracidade das circunstancias ou documentos aportados, que foran obxecto de valoración.4.- A presentación da solicitude de participación no procedemento selectivo implica a aceptación plena e sen condicións das bases que rexen o proceso de selección. Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.5.- A efectos de cumprimento da normativa de protección de datos de carácter persoal, os datos contidos na solicitude serán obxecto de tratamento automatizado para o desenvolvemento do proceso selectivo, e poderán ser cedidos de conformidade coa lei, podendo exercer o interesado ante o Concello os dereitos de acceso, rectificación, cancelación e oposición.1) Finalizado o prazo dos vinte días hábiles fixado para presentar as solicitudes o Concello de Sobrado ditará resolución, no prazo máximo de dous meses, declarando aprobada a lista de admitidos e excluídos, especificando, no seu caso, os motivos de exclusión, que se publicará no Boletín Oficial da Provincia, na páxina web municipal e no taboleiro de anuncios do Concello de Sobrado.2) Os aspirantes excluídos disporán dun prazo de dez días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no Boletín Oficial da Provincia, na páxina web municipal e no taboleiro de anuncios.3) Contra a resolución do alcalde - presidente, aprobatoria da lista definitiva, poderase interpoñer recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación ou ben recurso contencioso - administrativo perante o Xulgado do Contencioso - Administrativo de A Coruña.4) O feito de figurar incluído na relación de admitidos non prexulga que se lles recoñeza ós interesados posuíren os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.1. Os membros dos tribunais cualificadores serán designados polo alcalde - presidente segundo o disposto no artigo 60 do TREBEP.2. Cada un dos tribunais cualificadores estará integrado por cinco membros titulares e cinco suplentes: presidente, secretario e tres vogais, procurando na medida do posible á paridade entre homes e mulleres. A súa composición será predominantemente técnica e os seus membros deberán pertencer a un corpo, escala ou categoría profesional para o que se requira unha titulación ou especialización igual ou superior á esixida para o acceso os postos convocados.3. A pertenza aos órganos de selección será sempre a título individual, non podendo ostentarse en representación nin por conta de ninguén.4. Non poderán formar parte dos tribunais as persoas de elección ou designación política, os funcionarios interinos, o persoal laboral temporal e o persoal eventual.5. Cada tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores a prestaren a súa colaboración nas súas especialidades técnicas.6. O alcalde - Presidente, antes de que teña lugar cada unha das probas e xuntamente coa lista de admitidos, publicará no Boletín Oficial da Provincia, na páxina web municipal e no taboleiro de anuncios da corporación a resolución pola que se nomean os membros titulares e suplentes do tribunal cualificador.7. Os membros dos tribunais deberán absterse de intervir, comunicándolle ó presidente cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8. O tribunal cualificador deberá constituírse na data que designe o alcalde - presidente para cada un dos procesos selectivos convocados, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisións pertinentes para o correcto desenvolvemento das probas selectivas.9. A partir da sesión de constitución de cada tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na LRXSP e ás bases xerais e ás específicas reguladoras de cada convocatoria.10. Cada tribunal cualificador adoptará as medidas precisas naqueles casos que resulte necesario para que os aspirantes con discapacidade gocen de similares condicións para realizaren os exercicios ás do resto dos demais aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vogal designado en primeira orde.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida.1. Na fase de concurso comprobaranse e cualificaranse os méritos alegados e acreditados polos aspirantes. A puntuación máxima será de 100 puntos, distribuídos do seguinte xeito: A) Méritos profesionais (Máximo 70 puntos): A. I. Por servizos prestados no mesmo corpo, escala, categoría ou equivalente no Concello convocante: 0,60 puntos por cada mes completo de servizos prestados, ata un máximo de 70 puntos. A. II. Por servizos prestados no mesmo corpo, escala, categoría ou equivalente noutras Administracións Públicas: 0,35 puntos por cada mes completo de servizos prestados, ata un máximo de 70 puntos. Non se valorarán as fraccións de mes, entendendo un mes por 30 días naturais. A experiencia dos servizos prestados a tempo parcial será valorada nos mesmos termos que os servizos prestados a xornada completa. Os méritos profesionais deberán acreditarse mediante certificación expedida polo órgano competente da Administración pública correspondente, na que deberá figurar, como mínimo: a administración pública, o vínculo ou réxime xurídico, o posto ou praza desempeñado, o corpo, escala ou categoría e o cómputo total de días, meses e anos traballados. Para tal efecto non se terán en conta as fotocopias de contratos de traballo, nin a vida laboral expedida pola tesourería xeral da Seguridade Social. Enténdese por servizos prestados na Administración pública os que derivan dunha contratación laboral, ou da condición de persoal funcionario de carreira ou interino, en calquera das súas modalidades. B) Formación profesional (Máximo 30 puntos): B. I) Por cursos de formación convocados, organizados ou impartidos por Administracións Públicas ou homologados, ou outras entidades do sector público, universidades, colexios oficiais, sindicatos, ou os impartidos no ámbito da formación para o emprego ou os acordos da formación continua, cuxo contido estea directamente relacionado coas funcións propias da praza obxecto da convocatoria. Valoraranse en todas as prazas a formación de carácter transversal (cursos de linguaxe administrativa do idioma galego, os relacionados coa prevención, a igualdade, a protección de datos, a atención ao cidadán, a protección do medio ambiente dende o ámbito laboral e os de contido ofimático, entre outros). A puntuación da formación computarase en función do grupo profesional da praza a convocar, nos seguintes termos: A acreditación da formación realizarase mediante títulos, diplomas, certificados ou calquera outro documento con validez legal, que acredite a denominación da acción formativa, número de horas (no suposto de constar os créditos computarase a súa equivalencia en horas), e nome da entidade que a organiza. Non se terán en conta os certificados ou diplomas nos que non se especifique a duración do curso en número de horas ou número de créditos. B. II) Por acreditar titulacións académicas oficiais que non se correspondan coa titulación mínima esixida para acceder ao proceso de selección, a puntuación que corresponde neste apartado será: - Por cada titulación académica superior ao nivel de titulación requirido para o acceso ao proceso selectivo de estabilización: 3,00 puntos.2. Os aspirantes disporán de un prazo de dez días hábiles contados a partir do seguinte ó da publicación da cualificación da fase de concurso para formular alegacións.3. De ser o caso, non se poderá valorar aquela formación (curso, master, posgrado, etc.) a cal sexa requisito necesario para acceder á convocatoria específica. Os aspirantes deberán posuír un título acreditativo do nivel de coñecemento da lingua galega correspondente á praza a estabilizar, que se concretará nas bases específicas. Os aspirantes que non o acrediten deberán superar unha proba de coñecemento que, en ningún caso, computará como mérito e que se realizará ós efectos de garantir o dereito de participar no proceso selectivo de estabilización para aquelas persoas que non posuíran o título acreditativo de galego con anterioridade á convocatoria. A tales efectos, estes aspirantes deberán sinalar na súa solicitude de participación en dito proceso selectivo esta circunstancia. A proba de coñecemento da lingua galega realizarase unha vez finalizado o concurso de méritos a aquelas persoas propostas para a obtención de praza e consistirá na realización dunha proba de carácter oral que serva para acreditar o coñecemento do idioma galego, nun tempo máximo de 30 minutos, e cualificarase como apta ou non apta. No caso de que esta proba de coñecemento non puntuable sexa cualificada como non apta, a persoa candidata será excluída do proceso de selección e a seguinte coa puntuación de méritos máis alta será proposta para a obtención da praza. Se esta persoa non tivese acreditado con anterioridade o coñecemento da lingua galega correspondente, deberá someterse á referida proba de galego cos mesmos efectos expostos con anterioridade.1. Á cualificación final do proceso selectivo estará determinada pola suma das puntuacións obtidas na fase de concurso.2. Determinada a cualificación final dos aspirantes o tribunal fará pública a relación de aprobados por orde de puntuación no taboleiro de anuncios e na páxina web da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ó de postos convocados en cada proceso selectivo. Calquera proposta de aprobados que contraveña o establecido anteriormente será nula de pleno dereito.4. No suposto de empate nas puntuacións totais finais de dous ou máis aspirantes, este resolverase de conformidade cos seguintes criterios ata que se resolva: 1º.- Maior puntuación obtida na cualificación de méritos no apartado 1. A. 2º.- Maior puntuación obtida na cualificación de méritos no apartado 1. A. I.3º.- Maior puntuación obtida na cualificación de méritos no apartado 1. A. II.4º.- Maior puntuación obtida na cualificación de méritos no apartado 1. B. I.5º.- Maior puntuación obtida na cualificación de méritos no apartado 1. B. II.6º.- Estar ocupando unha das prazas obxecto da convocatoria.7º.- En caso de infrarrepresentación do sexo feminino, o empate resolverase a prol da muller. Enténdese, para estes efectos, a existencia de infrarrepresentación cando no corpo, escala, grupo ou categoría exista unha diferenza porcentual de, polo menos, vinte puntos entre o número de mulleres e o número de homes.8º.- De persistir o empate, este resolverase por sorteo. Os aspirantes que resulten nomeados ou contratados quedarán sometidos ó réxime de incompatibilidades vixente.1. A relación de aprobados, publicada no taboleiro de anuncios e na páxina web do Concello de Sobrado, conterá unha advertencia recordándolles ós opositores aprobados que deberán presentar a documentación sinalada nas bases para xustificar que cumpren os requisitos esixidos para accederen ó posto convocado.2. Os aspirantes propostos disporán dun prazo de 20 días hábiles, contados dende a publicación da relación de aprobados, para presentar os seguintes documentos orixinais ou copias cotexadas dos mesmos: a) Documento nacional de identidade. b) Título académico esixido para o ingreso. c) Certificado ou informe médico acreditativo de non padecer enfermidade nin defectos físicos e/ou psíquicos que incapacite para o exercicio das funcións das prazas convocadas, expedido por facultativo/a do Servizo Galego de Saúde ou similar que lle corresponda. d) Declaración xurada de non ter sido separado do servizo das administracións públicas e non estar incurso nalgunha das causas de incapacidade ou incompatibilidade determinadas na lexislación vixente. e) Documentación xustificativa daqueles outros requisitos esixidos para o ingreso nas bases específicas de cada proceso selectivo.3. Ante a imposibilidade, debidamente xustificada, de presentar os documentos sinalados, os aspirantes poderán acreditar que reúnen as condicións esixidas mediante calquera outro medio de proba admitido en dereito.4. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado como funcionario de carreira ou como persoal laboral fixo, nin tampouco se do exame da documentación se deducise que carece dalgún requisito.1. Concluído o proceso selectivo, os aspirantes aprobados, cun número que non poderá exceder en ningún caso o de postos convocados, serán nomeados funcionarios de carreira ou contratados como persoal laboral fixo, pola alcaldía - presidencia, unha vez que xustifiquen documentalmente o cumprimento dos requisitos previstos nestas bases para o ingreso.2. A proposta do tribunal cualificador terá carácter vinculante para a alcaldía - presidencia, que ordenará a publicación dos nomeamentos no Boletín Oficial da Provincia, sen prexuízo da súa toma de posesión ou formalización do preceptivo contrato laboral fixo, unha vez que se practique a notificación persoal de nomeamento.3. A toma de posesión efectuarase dentro do prazo máximo de 1 mes a partir da publicación do nomeamento; de non facer nin existir causa xustificada, que deberá ser alegada e aceptada, as persoas nomeadas quedarán na situación de cesantes. No caso de persoal laboral fixo procederase á formalización do preceptivo contrato de traballo no prazo indicado.4. Os postos de traballo vacantes que se van cubrir como consecuencia destes procesos selectivos adxudicaranse pola alcaldía – presidencia tendo en conta as peticións das persoas interesadas. As/os candidatos/as que non obteñan unha das prazas convocadas, formarán parte dunha bolsa de emprego, de conformidade co establecido na disposición adicional cuarta da Lei 20/2021, para os efectos de seren nomeados ou contratados/as como persoal funcionario interino ou laboral temporal respectivamente, nos termos do establecido nos criterios de xestión das listas de reserva do Concello vixentes e normativa de concordante aplicación. Nestas bolsas integraranse aqueles candidatos que, participando no proceso selectivo correspondente, e non superando este, obteñan unha puntuación mínima que se considere suficiente (50% da puntuación total). Estas Bases Xerais vincularán ó Concello de Sobrado, os tribunais cualificadores e os aspirantes que participen nos procesos selectivos que sexan convocados a través das bases específicas de cada proceso selectivo. Os tribunais de cada proceso selectivo quedan facultados para interpretar as bases da convocatoria, así como para resolver cantas dúbidas e incidencias presente a súa aplicación e poderán adoptar os acordos necesarios procurando a boa orde e desenvolvemento do proceso selectivo. Os procesos selectivos regularanse polo disposto nestas Bases Xerais e as específicas de cada unha das convocatorias e, no non previsto nestas, pola Lei 20/2021, do 28 de decembro; polo Real decreto lexislativo 5/2015, de 30 de outubro, polo que se aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, polo que se aproba o Texto refundido das disposicións legais vixente en materia de réxime local (artigos do 134 ao 137 ); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, polo que se aproba o Regulamento de selección de persoal da Administración da Comunidade Autónoma de Galicia; e polo Real decreto 364/95, polo que se aproba o Regulamento xeral de ingreso do persoal ao servizo da Administración do Estado. Estas bases xerais e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración tamén poderá, no seu caso, revisar as resolucións dos tribunais segundo o previsto na LPACAP. D/Dª. __________________________________________________, con DNI ______________ e domicilio a efectos de notificacións en ______________________________________________nº ____, piso ____ C. P. ________________, da localidade _________________________, teléfono __________________ e enderezo electrónico ________________________________, EXPOÑO: I. Que desexo participar no proceso selectivo correspondente ao proceso de estabilización de emprego temporal convocado polo Concello de Sobrado para a selección dun/ha ________________________________________(indicar denominación da praza obxecto de convocatoria), praza de persoal ________________________________ (indicar Funcionario de Carreira ou Laboral Fixo). II. Que coñezo e acepto plenamente e sen condicións as bases xerais e específicas que rexen o presente proceso de selección. III. Declaro responsablemente que reúno todos os requisitos esixidos referidos á data de finalización do prazo sinalado para a presentación da solicitude nas bases do proceso selectivo, que coñezo e acepto, e que son certos os datos que figuran nesta instancia, comprometéndome a xustificalos documentalmente cando sexa requirido para iso. IV. Declaro responsablemente que posúo a capacidade funcional para o desempeño das tarefas propias do posto e que non estou inhabilitado/a para o desempeño de funcións públicas. V. Que autorizo á cesión dos datos contidos na presente instancia e na documentación que se acompaña ao Concello de Sobrado, a fin de que ese Concello poida utilizados para todos os trámites relacionados, directa ou indirectamente, co presente proceso de selección, así como a xestión administrativa do mesmo. Igualmente autorizo ao Concello de Sobrado á conservación dos datos facilitados mentres non se solicite a supresión dos mesmos e, en todo caso, durante o tempo necesario para dar cumprimento ás obrigas administrativas derivadas do presente proceso de selección. Polo exposto, SOLICITO: Ser admitido/a no correspondente proceso selectivo, achegando para estes efectos copia da seguinte documentación: * DNI, pasaporte ou documento de identidade correspondente ao Estado de procedencia. * Título esixido nas bases específicas para tomar parte no procedemento. No caso de non posuír o título pero estar en condicións de obtelo deberanse achegar os xustificantes de telo solicitado e do pagamento, no seu caso, das taxas esixibles. * Título acreditativo do nivel de coñecemento da lingua Galega que se esixe nas bases específicas do proceso de selección. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. * Relación dos méritos alegados e documentación acreditativa dos mesmos. Só se terán en conta os méritos que se xustifiquen documentalmente dentro do prazo de presentación de instancias. En Sobrado, ____ de ____________ de 202__. (sinatura) SR. ALCALDE PRESIDENTE DO CONCELLO DE SOBRADO.1.- É obxecto desta convocatoria unha (1) praza de persoal funcionario de carreira con denominación de Administrativo/a, pertencente ao grupo C, subgrupo C1, escala administración xeral, subescala Administrativa e con xornada a tempo completo.2.- A citada praza está dotada coas retribucións básicas correspondentes ao devandito grupo e subgrupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Administrativo. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Bacharelato ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Arquitecto/a Técnico/a, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Arquitecto/a Técnico/a. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Grao universitario en Arquitectura Técnica ou Enxeñería da Edificación ou do título de Arquitecto Técnico en Execución de Obras, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Técnico/a de Deportes, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Técnico/a de Deportes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Grao universitario en Ciencias da Actividade Física e do Deporte ou do título de Mestre Especialidade de Educación Física, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Educador/a Social, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Educador/a Social. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Diplomado ou Grao universitario en Educación Social, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Animador/a Cultural, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Animador/a Cultural. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título Grao, Licenciado, Diplomado universitario ou equivalente nunha titulación de calquera rama, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Técnico/a AEDL, pertencente ao grupo laboral II e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Técnico/a AEDL. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título Grao, Licenciado, Diplomado universitario ou equivalente nunha titulación de calquera rama, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Administrativo/a, pertencente ao grupo laboral III e con xornada a tempo parcial (50%). 2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Administrativo/a. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Bacharelato ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria dúas (2) prazas de persoal laboral fixo con denominación de Auxiliar Administrativo/a, pertencentes ao grupo laboral III e con xornada a tempo completo.2.- As citadas prazas están dotadas coas retribucións básicas correspondentes ao devandito grupo de titulación e as complementarias consignadas no vixente orzamento municipal para as mesmas.3.- As funcións principais das prazas ou postos de traballo son as propias dun Auxiliar Administrativo/a. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Bacharelato ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 4 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Oficial 2ª Electricista, pertencente ao grupo laboral IV e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Oficial 2ª Electricista. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Educación Secundaria Obrigatoria ou Graduado Escolar, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 2 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Condutor/a Desbrozadora, pertencente ao grupo laboral IV e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Condutor/a Desbrozadora. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Educación Secundaria Obrigatoria ou Graduado Escolar, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 2 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria unha (1) praza de persoal laboral fixo con denominación de Peón, pertencente ao grupo laboral IV e con xornada a tempo completo.2.- A citada praza está dotada coas retribucións básicas correspondentes ao devandito grupo de titulación e as complementarias consignadas no vixente orzamento municipal para a mesma.3.- As funcións principais da praza ou posto de traballo son as propias dun Peón. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O título de Educación Secundaria Obrigatoria ou Graduado Escolar, ou titulacións equivalentes ou superiores que habiliten para o acceso á praza convocada, ou estar en condicións de obtelo á data de finalización do prazo de presentación de solicitudes. - O título CELGA nivel 2 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.1.- É obxecto desta convocatoria seis (6) prazas de persoal laboral fixo con denominación de Auxiliar de Axuda no Fogar, pertencentes ao grupo laboral V e con xornada a tempo parcial (50%). 2.- As citadas prazas están dotadas coas retribucións básicas correspondentes ao devandito grupo de titulación e as complementarias consignadas no vixente orzamento municipal para as mesmas.3.- As funcións principais das prazas ou postos de traballo son as propias dun Auxiliar de Axuda no Fogar. SEGUNDA.- Condicións das persoas aspirantes. Ademais dos requisitos sinalados na base Terceira das bases xerais, as persoas aspirantes deberán estar en posesión de: - O Certificado de profesionalidade de atención sociosanitaria a persoas no domicilio ou de atención sociosanitaria a persoas dependentes en institucións sociais, ou estar en condicións de obtelo á data de finalización do prazo de presentación de solicitudes. - O título CELGA nivel 1 ou equivalente homologado, ou estar en condicións de obtelo coma máximo á data de remate de presentación de solicitudes. Os aspirantes que non o acrediten deberán superar unha proba de coñecemento da lingua galega, de conformidade co previsto na base 9ª das bases xerais. Os méritos do concurso valoraranse de conformidade co previsto nas bases xerais.” Sobrado, a 19 de decembro de 2022 O alcalde Luis Lisardo Santos Ares